Problemet er at folketinget er den øverste myndighed i Danmark. Så de eneste der kan beslutte det skal laves om eller at nogen andre skal overtage retten til at bestemme lønnen, er...Folketinget! Derfor fortsætter det uændret indtil et flertal i Folketinget beslutter noget andet, og der er ingen mulighed for at komme udenom dette.  &#x200B;  Personligt ville jeg gerne give dem 50-100% mere i løn men tilgengæld droppe ALLE tillæg, pension osv. Så må de selv tage en del af lønnen og smide på en pensionsopsparing ligesom alle os andre. Derudover ville jeg droppe eftervederlag men give dem løn i 3 måneder efter en "fyring" da det igen ligner de vilkår flertallet af lønmodtagere har.  Det er ikke lønnen i sig selv der går mig på, men den måde det er skruet sammen så man kan samle pensioner fra flere steder og på den måde score en formue. Ritt Nedergaard er det ekstreme eksempel på dette, med livsvarig pension fra Folketinget, Ministerpension OG Kommisær pension, som alle bliver lagt sammen og giver hende en urimelig høj pension. Hvis hun istedet havde skulle lægge 15% af lønnen til side selv på en pensionsordning ville hun aldrig have kunnet opnå samme pension.